section_heading: Najkorisniji igrač i vođa Timberwolvesa (od 2002. do 2004.)
paragraph_text: Iduća sezone bila je jedna od najboljih u Garnettovoj karijeri. Prosječno je postizao 23 poena, 13 skokova, 6 asistencija, 1,6 blokada i 1,4 ukradenih lopti po utakmici te je ostvario novi izbor u All-NBA prvu petorku te je završio drugi u glasovanju za najkorisnijeg igrača sezone. Sezonu su završili s omjerom 51-31, ali su u prvom krugu doigravanja ispali od Los Angeles Lakersa rezultatom 4-2. To je ujedno bilo i sedmo uzastopno ispadanje Timberwolvesa u prvom krugu doigravanja.